Diari Oficial de la Generalitat Valenciana


Sumari del DOGV 2247, del 18-04-1994 (1994/831152)

ORDRE de 10 de març de 1994, de la Conselleria d'Educació i Ciència, per la qual s'estableixen les normes per a l'admissió d'alumnat en centres d'ensenyament infantil dependents d'aquesta Conselleria durant el curs 94/95
----------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/03/10/(4)/dof/vci/html**

### Dades del document

Número de DOGV
:   2247

Data del DOGV
:   18-04-1994

Secció del DOGV
:   DISPOSICIONS GENERALS

Número del document
:   1994/831152


Data del document
:   10-03-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 10 de març de 1994, de la Conselleria d'Educació i Ciència, per la qual s'estableixen les normes per a l'admissió d'alumnat en centres d'ensenyament infantil dependents d'aquesta conselleria durant el curs 1994/1995. [94/2269]  
L'admissió d'alumnat en els centres d'ensenyament infantil dependents d'aquesta Conselleria d'Educació i Ciència per al curs escolar 1994/95 es regirà per allò que disposa l'ordre següent:  
I. Normes generals  
1. En l'admissió d'alumnat no podrà establir-se cap discriminació per raons ideològiques, religioses, morals, socials, de raça o de naixement.  
2. La continuïtat en el centre no requerirà un nou procés d'admissió.  
3. Per tal de ser preinscrit i admès en un centre d'ensenyament infantil cal complir el requisit de l'edat, és a dir, haver nascut entre 1991 i 1994, inclusivament.  
4. L'admissió d'alumnes no podrà condicionar-se en cap moment al fet d'utilitzar o no el menjador, que serà voluntari.  
5. L'admissió de xiquets/es amb minusvàlues psíquiques, sensorials o motrius, es regirà per les mateixes normes que per a la resta de l'alumnat, si bé caldrà aportar una valoració del grau de minusvàlua i el programa de desenvolupament individual corresponent, elaborat per un servei psicopedagògic escolar. Com a criteri, s'haurà de tenir en compte la conveniència de no formar part del mateix grup xiquets/es que necessiten atencions educatives substancialment distintes: sia de caràcter pedagògic sia d'atenció o d'una altra naturalesa.  
6. En cada centre d'ensenyament infantil es crearà una comissió d'avaluació constituïda pel director del centre, dos educadors designats per l'equip educatiu i dos pares d'alumnes del centre elegits per sorteig.   
II. Criteris d'admissió  
L'admissió d'alumnat en els centres d'ensenyament infantil dependents d'aquesta Conselleria d'Educació i Ciència, quan no hi haja prou places per tal d'atendre totes les sol·licituds d'ingrés, es regirà pels criteris prioritaris de:   
a) Situació laboral dels pares.  
b) Renda anual de la unitat familiar.  
c) Proximitat del domicili.  
d) Existència de germans/es matriculats/des en el centre.  
A. La situació laboral dels pares serà tinguda en compte, quan es done la circumstància que el pare i la mare siguen treballadors en activitat.  
B.La renda anual de la unitat familiar serà considerada atenent les situacions següents:  
1. Rendes inferiors al salari mínim interprofessional.  
2. Rendes que oscil·len entre el salari mínim interprofessional i el doble d'aquest.  
3. Rendes que oscil·len entre el doble i el quàdruple del salari mínim interprofessional.  
4. Rendes superiors al quàdruple del salari mínim interprofessional.  
C. La proximitat del domicili s'avaluarà d'acord amb les circumstàncies següents:  
1. Alumnat domiciliat en l'àrea d'influència del centre.  
2. Alumnat domicilat en àrees d'influència veïnes o limítrofs a la del centre.  
3. Alumnat domiciliat en el mateix districte, municipi o comarca del centre.  
4. Alumnat el domicili del qual no es trobe en cap de les circumstàncies anteriors.  
L'àrea d'influència quedarà fixada pel consell escolar municipal.  
El lloc de treball dels pares o tutors podrà ser considerat com a domicili d'aquests pel que fa a l'avaluació, sempre que segons el parer dels òrgans competents per a l'admissió n'hi haja una causa justificada per a això.  
D. L'existència de germans/es matriculats/des en el centre que hi hagen confirmat la matrícula per al curs escolar 1994/95 es valorarà atenent el nombre d'aquests.  
A més dels criteris prioritaris anteriors, l'admissió d'alumnat es regirà pels criteris complementaris següents:  
a) Condició d'emigrant de l'alumne/a, dels seus pares o tutors durant els últims tres anys.  
b) Existència, per part de l'alumne/a, pares o germans/es en edat escolar, de minusvàlues físiques, psíquiques o sensorials.  
c) Família nombrosa.  
d) Qualsevol altra circumstància que siga objectivament considerada per la comissió d'avaluació del centre.  
Els criteris prioritaris i complementaris d'admissió s'aplicaran amb caràcter concurrent, d'acord amb el barem que figura en l'annex I.  
III. Normes addicionals  
Una vegada acabat el procés d'escolarització, la direcció del centre haurà de trametre a la direcció territorial d'Educació corresponent, la documentació necessària per tal que es coneguen els resultats d'aquest procés en el respectiu àmbit territorial.  
La no observança dels criteris d'admissió o l'aplicació d'aquells que vulneren el que estableix aquesta ordre per part dels centres donarà lloc a l'obertura d'expedient administratiu per determinar les possibles responsabilitats en què s'haja pogut incórrer.  
IV. Procediment administratiu  
1. Una vegada efectuada la ratificació de l'alumnat que quede en el centre (annex II), la direcció d'aquest en publicarà la convocatòria d'admissió en el tauler d'anuncis acollint-se al calendari que s'indica en l'annex III.  
2. L'admissió d'instàncies de sol·licitud de plaça caldrà que es duga a terme en cada centre fent servir el model d'instància que figura en l'annex V d'aquesta ordre.  
S'hi admetran totes les sol·licituds de xiquets/es d'edats compreses entre 0 i 3 anys.  
La direcció del centre haurà de comprovar que la sol·licitud ha estat emplenada amb totes les dades necessàries a fi de fer-ne l'avaluació.  
Així mateix, si algunes dades o la problemàtica familiar no queden suficientment explicitades en els apartats de l'imprès, caldrà ressenyar-les breument en l'apartat d'{REF Observacions}, a més de tota la informació de què es dispose i es considere convenient que siga tinguda en compte.  
3. Els expedients seran avaluats per la comissió d'avaluació, segons s'especifica en l'annex I.  
4. Una vegada estudiades i avaluades les sol·licituds, s'efectuarà l'admissió de l'alumnat i es cobriran els mòduls de xiquets/es amb el nombre màxim que s'indica en l'annex IV.  
En cas que hi haja sol·licituds amb el mateix nombre de punts, la comissió d'avaluació acordarà la fórmula per a ordenar-ne les sol·licituds. En el supòsit que no n'hi haja un acord exprés, les sol·licituds que queden empatades s'ordenaran situant, en primer lloc, aquelles en què figuren germans que hagen confirmat la matrícula en el centre; a continuació, aquelles en què el pare i la mare siguen treballadors en activitat; després, aquelles en què s'hagen acreditat minusvàlues; les seguiran les que siguen família nombrosa; les que tinguen la condició d'emigrant i, finalment, s'ordenaran de menys a més índex de renda.  
Si hi persiteix l'empat, aquest es resoldrà per sorteig.  
La llista provisional d'admesos s'haurà de fer pública en el centre ajustant-se al model de l'annex VI.  
Amb les sol·licituds no admeses es confeccionarà una llista d'espera, prèviament avaluada, segons el model que figura en l'annex VII, per tal de cobrir les possibles baixes que s'hi puguen produir. Una vegada vist el nombre de vacants, la direcció comunicarà als pares, seguint l'ordre de la llista, l'admissió dels xiquets/es.  
5. Les reclamacions que, en el termini establert en l'annex III, s'interposen contra la relació provisional d'alumnes admesos caldrà adreçar-les a la comissió d'avaluació, la qual haurà de resoldre-les abans de la publicació de la llista definitiva d'alumnes admesos.  
En el supòsit de no rebre contestació expressa de la comissió d'avaluació en el termini establert, la reclamació es considerarà desestimada.  
Contra la decisió d'aquesta, expressa o tàcita, podrà interposar-se recurs ordinari davant el director territorial d'Educació corresponent, en el termini d'un mes, d'acord amb el que preveu l'article 114.2 de la Llei de Règim Jurídic de les Administracions Públiques i el Procediment Administratiu Comú.  
Les reclamacions i els recursos ordinaris hauran de resoldre's dins un termini que garantesca l'escolarització adequada de l'alumnat. Si no se'n rep cap contestació expressa en el termini de tres mesos, es consideraran desestimats.  
V. Documentació general  
1. Instància de sol·licitud (annex V).  
2. Fotocòpia del llibre de família, en què consten tots els fills/es de la família.  
3. Certificat dels ingressos anuals de la unitat familiar.  
Sense perjudici de la facultat de l'òrgan competent de cada centre de recaptar dels sol·licitants la documentació que considere necessària per a la justificació, en cada cas, de les retribucions o circumstàncies al·legades, aquestes caldrà que siguen acreditades amb la documentació següent:  
a) La renda anual de la unitat familiar es justificarà mitjançant l'aportació d'una còpia de la declaració de l'Impost sobre la Renda de les Persones Físiques dels membres de la unitat familiar, corresponent a l'exercici fiscal de l'any anterior, segellada per alguna de les oficines habilitades pel Ministeri d'Economia i Hisenda per a la seua percepció.  
b) Els treballadors autònoms hauran d'aportar també una còpia de l'estimació objectiva singular corresponent a l'any anterior.  
c) En cas que el sol·licitant no aporte la documentació fiscal esmentada, se li assignarà la puntuació mínima prevista per al criteri de renda anual de la unitat familiar en el barem que figura en l'annex I, tret del cas que aquest acredite suficientment que la unitat familiar a la qual pertany no percep les rendes mínimes a partir de les quals hi ha l'obligació de presentar les citades declaracions.  
4. El domicili es justificarà mitjançant la presentació d'una fotocòpia del rebut actualitzat de l'aigua, la llum o el telèfon, o del contracte de lloguer. El lloc del treball, si pertoca, s'acreditarà mitjançant l'aportació de certificació emesa per l'empresa.  
5. L'existència de germans/es que hagen confirmat la plaça en el centre serà certificada pel director d'aquest.  
6. Els criteris complementaris caldrà acreditar-los mitjançant les certificacions o documents que es consideren procedents en cada cas.  
VI. Documentació específica  
Si l'alumne/a és admès/a, haurà d'aportar, per tal que la matrícula siga efectiva, el document sanitari obligatori per a l'inici d'etapa educativa, establert per l'Ordre de 14 de gener de 1993 (DOGV de 3 de febrer), de la Conselleria de Sanitat i Consum. Aquest document es facilitarà juntament amb l'imprès de sol·licitud de plaça o en els centres sanitaris, i haurà de ser emplenat gratuïtament pel facultatiu que tinga al seu càrrec el control sanitari de l'alumne/a.  
VII. Quotes  
Els preus pels serveis d'ensenyament infantil correspondran a aquells que fixe la Conselleria d'Educació i Ciència per al curs 1994/95.  
DISPOSICIONS FINALS  
Primera  
S'autoritza la Direcció General de Centres Docents perquè dicte les resolucions que es consideren necessàries per a dur a terme allò establert en aquesta ordre.  
Segona  
El/la director/a de cada centre haurà d'adoptares mesures necessàries perquè aquesta disposició siga publicada en llocs de fàcil accés al públic.  
La inspecció educativa vetlarà pel compliment del que estableix aquesta ordre.  
València, 10 de març de 1994  
El conseller d'Educació i Ciència,  
JOAN ROMERO I GONZÁLEZ  
ANNEX I  
Criteris prioritaris  
Renda anual de la unitat familiar  
a) Rendes inferiors al salari mínim interprofessional: 4  
b) Rendes que oscil·len entre el salari mínim interprofessional i el doble d'aquest: 3  
c) Rendes que oscil·len entre el doble i el quàdruple del salari mínim interprofessional: 2  
d) Rendes superiors al quàdruple del salari mínim interprofessional: 1  
Proximitat del domicili  
a) Alumnat domiciliat en l'àrea d'influència del centre: 4  
b) Alumnat domiciliat en àrees d'influència veïnes o limítrofs a la del centre: 3  
c) Alumnat domiciliat en el mateix districte o zona: 2  
d) Alumnat el domicili del qual no es trobe en cap de les circumstàncies anteriors: 1  
Existència de germans matriculats en el centre  
a) Primer germà matriculat en el centre: 2  
b) Segon germà matriculat en el centre: 1  
c) Per cada germà més matriculat en el centre: 0,5  
Pare i mare treballadors: 2  
Criteris complementaris  
a) Condició d'emigrant de l'alumne, dels seus pares o del   
 tutor durant els tres últims anys: 1  
b) Existència de minusvàlues psíquiques o sensorials de l'alumne, dels pares o dels germans en edat escolar: 1  
c) Família nombrosa: 1  
d) Qualsevol altra circumstància que siga considerada per l'òrgan competent del centre (consell escolar): 1  
ANNEX II  
Ratificació de plaça  
Centre d'ensenyament infantil ...  
Localitat...  
Sr./Sra. ...  
Ratifique l'assistència per al pròxim curs escolar 1994/95 del meu/a fill/a ...  
Nascut/da el ... de ... de 19..  
... de ... de 1994.  
ANNEX III  
Calendari  
Fixació de l'àrea d'influència dins de cada municipi: abans del 16 de maig.  
Ratificació de plaça i exposició de vacants: abans del 16 de maig.  
Convocatòria d'admissió amb la publicació de les àrees d'influència: abans del 16 de maig.  
Presentació d'instàncies: del 17 fins el 27 de maig.  
Avaluació i selecció de sol·licituds: fins el 3 de juny.  
Publicitat de la llista provisional d'admesos i no admesos: el 6 de juny.  
Presentació de reclamacions: del 6 fins el 10 de juny.  
Publicació de llista definitiva: el 15 de juny.  
Formalització de matrícula d'alumnes admesos: del 15 fins el 30 de juny.  
ANNEX IV  
Ratio en centres d'ensenyament infantil  
Edats Educador/xiquets  
0 a 1 any 1 cada 5/7  
1 a 2 anys 1 cada 9/11  
2 a 3 anys 1 cada 12/14  
3 a 4 anys 1 cada 18/20  
Observacions:  
No es constituirà cap grup si no posseeix el mínim establert per a cada mòdul.  
ANNEX V  
Instància de sol·licitud  
1. Dades personals de l'alumne  
1.1. Nom i cognoms ...  
1.2 Data de naixement ... Lloc ...  
1.3. Domicili actual ...  
1.4. Localitat ... Tel. ...  
1.5. Telèfon d'urgència ...  
2. Dades familiars  
2.1. Pare o tutor  
Nom i cognoms ...  
Data de naixement ...  
Professió ...  
Domicili professional ...  
2.2. Mare o tutora  
Nom i cognoms ...  
Data de naixement ...  
Professió ...  
Domicili professional ...  
2.3 Fills  
Nom Edat Estudis/treball  
... ... ...  
... ... ...  
... ... ...  
... ... ...  
... ... ...  
... ... ...  
... ... ...  
2.4. Grup d'edat per al qual sol·licita plaça ...  
2.5. Ha estat escolaritzat anteriorment?  
No ... Sí ... Nom del centre ...  
2.6. Hi ha cap membre discapacitat en la família?  
No ... Sí ... N. ...  
2.7. Té germans/es matriculats/des en el centre sol·licitat?  
No ... Sí ... N. ...  
Si se sol·licita plaça per a altres germans/es, indiqueu-ne el grup d'edat ...  
2.8. Altres dades (emigrant retornat, trasllat, etc.) ...  
2.9. Sol·licita plaça de menjador?  
No ( ) Sí ( )  
3. Ingressos anuals de la unitat familiar  
Ingressos:  
1. Pare ...  
2. Mare ...  
3. Altres membres ...  
 Total ...  
4. Altres observacions o dades d'interès  
..., ... de ... de 1994.


Còpia Permalink ELI